Ejeren Jonas Jakobsen er ved at gå ud af sit gode skind. - Vi har ledt og spurgt ad alle vegne, men her på tredjedagen er der stadig intet spor af hundene, siger Jonas Jakobsen fra Hjørring. Det drejer sig om hundene Aura og Zindi. Aura er en 1,5 år gammel hvid amerikansk bulldog med en brun plet på højre øje. Zindi er en lysebrun amstaff med noget hvidt på brystet.

Referat:
To hunde fra Hjørringkanten er pist forsvundet efter nytårsnat. Ejeren mener, fyrværkeriet har skræmt dem fra vid og sans, så de er hoppet over indhegningen.
 